ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ആയുഷ്മാന് ഭാരത് പദ്ധതിയില് അംഗത്വം ഒരു കോടി തികച്ച ഗുണഭോക്താവുമായി ആശയവിനിമയം നടത്തി പ്രധാനമന്ത്രി
ഡോക്ടര്മാരെയും നേഴ്സുമാരെയും പദ്ധതിയുമായി ബന്ധപ്പെട്ട് പ്രവര്ത്തിച്ച മറ്റുള്ളവരെയും അഭിനന്ദിച്ച് പ്രധാനമന്ത്രി
ആയുഷ്മാന് ഭാരത് പദ്ധതിയിലെ ഗുണഭോക്താക്കളുടെ എണ്ണം ഒരു കോടി കവിഞ്ഞ സാഹചര്യത്തില് ആഹ്ലാദം പ്രകടിപ്പിച്ച് പ്രധാനമന്ത്രി നരേന്ദ്ര മോദി.
പദ്ധതിയിലെ അംഗങ്ങളുടെ എണ്ണം ഒരു കോടിയിലെത്തിയതില് രാജ്യത്തെ ഓരോ പൗരനും അഭിമാനിക്കാമെന്ന് ട്വീറ്റുകളിലൂടെ പ്രധാനമന്ത്രി അറിയിച്ചു
''രണ്ട് വര്ഷത്തിനിടെ ഈ പദ്ധതി നിരവധിപ്പേരുടെ ജീവിതത്തില് ഗുണപരമായ മാറ്റങ്ങള്ക്ക് വഴിവച്ചു. എല്ലാ ഗുണഭോക്താക്കളേയും അവരുടെ കുടുംബങ്ങളേയും ഞാന് അഭിനന്ദിക്കുന്നു. അവരുടെ ആരോഗ്യത്തിനായി പ്രാര്ത്ഥിക്കുന്നു'' - അദ്ദേഹം പറഞ്ഞു.
എല്ലാ ഡോക്ടര്മാരുടെയും നേഴ്സുമാരുടെയും ആയുഷ്മാന് പദ്ധതിയുമായി ബന്ധപ്പെട്ട് പ്രവര്ത്തിച്ച മറ്റുള്ളവരുടെയും ശ്രമങ്ങളെ അഭിനന്ദിക്കുന്നുവെന്നും അദ്ദേഹം പറഞ്ഞു.
''അവരുടെ പരിശ്രമങ്ങള് ഇതിനെ ലോകത്തെ ഏറ്റവും വലിയ ആരോഗ്യ പദ്ധതിയാക്കി മാറ്റി. ഈ പദ്ധതി രാജ്യത്തെ നിരവധി പേരുടെ, പ്രത്യേകിച്ച് പാവപ്പെട്ടവരുടേയും ആലംബഹീനരുടേയും വിശ്വാസം പിടിച്ചുപറ്റി'' - പ്രധാനമന്ത്രി പറഞ്ഞു.
ആയുഷ്മാന് ഭാരതിന്റെ സവിശേഷതകള് വിശദീകരിക്കുമ്പോള് രാജ്യത്ത് എവിടെ നിന്നും സേവനം ലഭിക്കുന്നതാണ് ഇതിന്റെ ഏറ്റവും വലിയ പ്രത്യേകതകളില് ഒന്നെന്ന് പ്രധാനമന്ത്രി വ്യക്തമാക്കി.
''ഗുണഭോക്താക്കള്ക്ക് അവര് രജിസ്റ്റര് ചെയ്ത സ്ഥലത്തു നിന്ന് മാത്രമല്ല രാജ്യത്തെവിടെ നിന്നും ഏറ്റവും മികച്ചതും കുറഞ്ഞ ചെലവിലുമുള്ള വൈദ്യസഹായം ലഭിക്കും. ഇത് ദൂരസ്ഥലങ്ങളില് ജോലി ചെയ്യുന്നവര്ക്കും രജിസ്റ്റര് ചെയ്ത സ്ഥലത്തല്ലാതെ ജീവിക്കുന്നവര്ക്കും ഉപകാരപ്രദമാണ്'' - ശ്രീ. മോദി ട്വീറ്റില് കുറിച്ചു.
നിലവിലെ സാഹചര്യത്തില് ആയുഷ്മാന് ഭാരത് ഗുണഭോക്താക്കളുമായ് ആശയവിനിമയം നടത്താനാകില്ലെന്ന് പ്രധാനമന്ത്രി പറഞ്ഞു. എങ്കിലും പദ്ധതിയിലെ ഗുണഭോക്താക്കളുടെ എണ്ണം ഒരു കോടി തികച്ച മേഘാലയ സ്വദേശി പൂജ തപയുമായ് അദ്ദേഹം ടെലിഫോണില് സംസാരിച്ചു.
(
പ്രധാനമന്ത്രിയുടെ ഓഫീസ്
രാജസ്ഥാനിലെ സിക്കർ ഖാട്ടു ശ്യാംജി ക്ഷേത്ര സമുച്ചയത്തിലുണ്ടായ തിക്കിലും തിരക്കിലും പെട്ട് സംഭവിച്ച മരണങ്ങളിൽ പ്രധാനമന്ത്രി അനുശോചിച്ചു
രാജസ്ഥാനിലെ സിക്കർ ഖാട്ടു ശ്യാംജി ക്ഷേത്ര സമുച്ചയത്തിലുണ്ടായ തിക്കിലും തിരക്കിലും പെട്ട് ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു :
"രാജസ്ഥാനിലെ സിക്കറിൽ ഖാട്ടു ശ്യാംജി ക്ഷേത്ര സമുച്ചയത്തിലുണ്ടായ തിക്കിലും തിരക്കിലും പെട്ട് ജീവൻ നഷ്ടപ്പെട്ടതിൽ ദുഃഖമുണ്ട്. എന്റെ ചിന്തകൾ ദുഃഖിതരായ കുടുംബങ്ങളോടൊപ്പമാണ്. പരിക്കേറ്റവർ എത്രയും വേഗം സുഖം പ്രാപിക്കട്ടെയെന്ന് ഞാൻ പ്രാർത്ഥിക്കുന്നു."
--ND--
(
രാസവസ്തു, രാസവളം മന്ത്രാലയം
എല്ലാ സംസ്ഥാനങ്ങളിലുംരാസവളത്തിന്റെമതിയായ സ്റ്റോക്കുണ്ടെന്ന് കേന്ദ്രമന്ത്രി ഡി.വി സദാനന്ദ ഗൗഡ
രാജ്യത്തെ എല്ലാ സംസ്ഥാനങ്ങളിലുംമതിയായ രാസവളംസ്റ്റോക്കുണ്ടെന്ന് കേന്ദ്ര രാസവസ്തു, രാസവളം വകുപ്പ് മന്ത്രി ശ്രീ. ഡി.വി സദാനന്ദ ഗൗഡ അറിയിച്ചു. രാസവളം വകുപ്പ് വിവിധ സംസ്ഥാന ഗവണ്മെന്റുകളുമായും രാസവളംവിതരണക്കാരുമായും നിരന്തരം ബന്ധപ്പെടുന്നുണ്ടെന്നും ഏത് അടിയന്തര സാഹചര്യവും നേരിടുന്നതിനാവശ്യമായ രാസവളം നിലവില്സ്റ്റോക്കുണ്ടെന്നും അദ്ദേഹം പറഞ്ഞു. റാബി സീസണ് കണക്കിലെടുത്ത് രാസവളത്തിന്റെലഭ്യത എല്ലാ ദിവസവും പരിശോധിച്ച് ഉറപ്പുവരുത്തുന്നുണ്ട്.
രാജ്യത്തിന്റെവിവിധ ഭാഗങ്ങളിലേക്ക് രാസവളം എത്തിക്കാന് റെയില്വേയുമായിചേര്ന്ന് പ്രവര്ത്തിക്കുന്നുണ്ടെന്ന് ശ്രീ. സദാനന്ദ ഗൗഡ വ്യക്തമാക്കി. ഈ വര്ഷംഖാരിഫ് സീസണില്റെയില്വേയുമായിചേര്ന്നുള്ളയോജിച്ച പ്രവര്ത്തനം വഴി രാസവളം കടത്തുന്നതിന് 2017സീസണിനെക്കാള് 250 ല് കൂടുതല് റേക്കുകള് അധികമായി ലഭ്യമാക്കാനായി. ഈ വര്ഷം ഒക്ടോബര് മുതല്  അടുത്ത വര്ഷംമാര്ച്ച്  വരെയുള്ളറാബി സീസണില് 155.84 ലക്ഷം മെട്രിക് ടണ് യൂറിയയുടെ ആവശ്യം വരുമെന്നാണ് കണക്കാക്കിയിട്ടുള്ളത്. ഇതില് 129 ലക്ഷം മെട്രിക് ടണ്ണും ആഭ്യന്തരമായി ഉല്പ്പാദിപ്പിക്കുന്നതാണ്. ഫോസ്ഫാറ്റിക് ആന്റ് പൊട്ടാസ്യം വളം ഉല്പ്പാദനവും രാജ്യത്ത് പുരോഗമിക്കുന്നുണ്ട്. ആവശ്യാനുസരണം ഇത് ഇറക്കുമതിചെയ്യുന്നുണ്ടെന്നും ശ്രീ. സദാനന്ദ ഗൗഡ അറിയിച്ചു.
AM/MRD
(Visitor Counter : 79
വാര്ത്താവിതരണ പ്രക്ഷേപണ മന്ത്രാലയം
കോവിഡ്-19 ഫാക്ട് ചെക്ക് യൂണിറ്റ് പ്രവര്ത്തനമാരംഭിച്ചു
കൊറോണ വൈറസുമായി ബന്ധപ്പെട്ട് പ്രചരിക്കുന്ന വിവരങ്ങളുടെ നിജസ്ഥിതി പരിശോധിക്കുന്നതിന് കേന്ദ്ര വാര്ത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള പ്രസ് ഇന്ഫര്മേഷന് ബ്യൂറോയില് കോവിഡ്-19 ഫാക്ട് ചെക്ക് യൂണിറ്റ് പ്രവര്ത്തനമാരംഭിച്ചു. pibfactcheck[at]gmail[dot]com എന്ന ഇമെയിലില് ഫാക്ട് ചെക്ക് യൂണിറ്റിലേക്ക് സന്ദേശങ്ങള് പരിശോധനയ്ക്കായി അയക്കം. അവയ്ക്ക് നിശ്ചിത സമയത്തിനുള്ളില് മറുപടി ലഭിക്കുന്നതായിരിക്കും.
കോവിഡ്-19 നുമായി ബന്ധപ്പെട്ട ഏത് വാര്ത്തയുടെയും ഔദ്യോഗിക ഭാഷ്യം യൂണിറ്റില് നിന്ന് ലഭിക്കുന്നതാണ്. പ്രസ് ഇന്ഫര്മേഷന് ബ്യൂറോ ഡയറക്ടര് ജനറല് ശ്രീ നിതിന് വക്കങ്കറാണ് ഫാക്ട് ചെക്ക് യൂണിറ്റിന്റെ മേധാവി.
RRTN/IE/BSN
(Visitor Counter : 113
പ്രധാനമന്ത്രിയുടെ ഓഫീസ്
നൈനിറ്റാളിൽ കാർ ഒലിച്ചുപോയതിനെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
ഉത്തരാഖണ്ഡിലെ നൈനിറ്റാളിൽ കാർ ഒലിച്ചുപോയതിനെ തുടർന്നുണ്ടായ ജീവഹാനിയിൽ പ്രധാനമന്ത്രി ശ്രീ. നരേന്ദ്ര മോദി അഗാധ ദുഃഖം പ്രകടിപ്പിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"നൈനിറ്റാൾ ജില്ലയിൽ ഒരു കാർ ഒലിച്ചുപോയ ദുരന്തത്തിൽ വേദനിക്കുന്നു. ദുഃഖത്തിന്റെ ഈ വേളയിൽ എന്റെ ചിന്തകൾ ദുഖാർത്തരായ കുടുംബങ്ങളോടൊപ്പമാണ്. കുടുങ്ങിക്കിടക്കുന്നവരെ സഹായിക്കാൻ രക്ഷാപ്രവർത്തനം പുരോഗമിക്കുകയാണ്: പ്രധാനമന്ത്രി"
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 189.41 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 19,137 പേർ; ചികിത്സയിലുള്ളത് ആകെ രോഗബാധിതരുടെ 0.04%
കഴിഞ്ഞ 24 മണിക്കൂറിനിടെ 2,911 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,41,887 ആയി; രോഗമുക്തി നിരക്ക് 98.74%
കഴിഞ്ഞ 24 മണിക്കൂറിൽ 2,568 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.61%; പ്രതിവാര രോഗസ്ഥിരീകരണ നിരക്ക് 0.71%
ആകെ നടത്തിയത് 83.86 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,19,552 പരിശോധനകൾ
രാജ്യരക്ഷാ മന്ത്രാലയം
ബഹുരാഷ്ട്ര സൈനിക അഭ്യാസമായ ഷാന്തിർ ഒഗ്രൊഷെന 2021ന് ബംഗ്ലാദേശിൽ തുടക്കമായി
ന്യൂഡൽഹി, ഏപ്രിൽ 05, 2021
ബഹുരാഷ്ട്ര സൈനിക അഭ്യാസമായ ഷാന്തിർ ഒഗ്രൊഷെന 2021  ബംഗ്ലാദേശിലെ ബംഗാബന്ധു സെനാനിബാസിൽ 2021 ഏപ്രിൽ 04 ന് തുടക്കമായി. വിമോചനത്തിന്റെ 50 മഹത്തായ വർഷങ്ങളുടേയും, ബംഗ്ലാദേശിന്റെ രാഷ്ട്രപിതാവ് ബംഗാബന്ധു ഷെയ്ഖ് മുജിബുർ റഹ്മാന്റെ ജന്മശതാബ്ദിയുടേയും സ്മരണാര്ത്ഥം ആണ് അഭ്യാസം സംഘടിപ്പിച്ചിരിക്കുന്നത്.
2021 ഏപ്രിൽ 04 മുതൽ ഏപ്രിൽ 12 വരെ നടക്കുന്ന അഭ്യാസത്തിൽ ദോഗ്ര റെജിമെന്റിൽ നിന്നുള്ള ഒരു ബറ്റാലിയനിലെ ഓഫീസർമാർ, ജെസിഒ-കൾ, ജവാൻമാർ എന്നിവരുൾപ്പെടെ 30 ഉദ്യോഗസ്ഥർ ഉൾപ്പെടുന്ന ഇന്ത്യൻ സംഘവും, റോയൽ ഭൂട്ടാൻ ആർമി, ശ്രീലങ്കൻ ആർമി, ബംഗ്ലാദേശ് ആർമി എന്നീ സേനകളിൽനിന്നുള്ള സംഘങ്ങളും പങ്കെടുക്കുന്നുണ്ട് .
യുഎസ്എ, യുകെ, തുർക്കി, സൗദി അറേബ്യ, കുവൈറ്റ്, സിംഗപ്പൂർ എന്നിവിടങ്ങളിൽ നിന്നുള്ള സൈനിക നിരീക്ഷകരും പരിശീലനത്തിലുടനീളം പങ്കെടുക്കുന്നുണ്ട്.
മേഖലയിലെ സമാധാനം നിലനിർത്തുന്നതിനുള്ള പ്രവർത്തനങ്ങൾ ഉറപ്പുവരുത്തുന്നതിനായി നടപടിക്രമങ്ങൾ ശക്തിപ്പെടുത്തുകയും അയൽരാജ്യങ്ങൾക്കിടയിൽ പരസ്പര പ്രവർത്തനക്ഷമത വർദ്ധിപ്പിക്കുകയും ചെയ്യുക എന്നതാണ് അഭ്യാസത്തിന്റെ ലക്ഷ്യം. പങ്കെടുക്കുന്ന എല്ലാ രാജ്യങ്ങളുടെയും സൈന്യം അവരുടെ വിലയേറിയ അനുഭവങ്ങൾ പങ്കുവെക്കുകയും സമാധാന പരിപാലന പ്രവർത്തനങ്ങളിൽ അവരുടെ അഭ്യാസങ്ങളും നടപടിക്രമങ്ങളും പരിഷ്കരിക്കുകയും ചെയ്യും.
RRTN/SKY
ഇലക്ട്രോണിക്സ് & ഐ.ടി മന്ത്രാലയം
ഇന്റർനെറ്റ് ഭരണത്തിൽ ഇന്ത്യ തനത് പന്ഥാവ് തുറക്കും : സഹമന്ത്രി രാജീവ് ചന്ദ്രശേഖർ
820 ദശലക്ഷത്തിലധികം ഇന്റർനെറ്റ് ഉപയോക്താക്കൾക്ക് ഏത്
തരം ഇന്റർനെറ്റ് വേണമെന്ന് സ്വയം തീരുമാനിക്കാൻ അർഹതയുണ്ട്: സഹമന്ത്രി രാജീവ് ചന്ദ്രശേഖർ
ഗ്ലോബൽ സൗത്തിന് വേണ്ടി ഇന്ത്യ സ്റ്റാക്ക് തുറന്നിരിക്കുന്നു: സഹമന്ത്രി രാജീവ് ചന്ദ്രശേഖർ
ന്യൂഡൽഹി, ഡിസംബർ 14, 2022:
ഇൻറർനെറ്റിന്റെ ഭാവി സംബന്ധിച്ച നയരൂപീകരണത്തിന് ഇന്ത്യയ്ക്ക് മറ്റേതെങ്കിലും രാജ്യത്തെയോ ആഗോള സമ്പ്രദായങ്ങളെയോ പിന്തുടരേണ്ടതില്ലെന്ന് കേന്ദ്ര നൈപുണ്യ വികസന- സംരംഭകത്വ, ഇലക്ട്രോണിക്സ് ആൻഡ് ഐടി സഹമന്ത്രി രാജീവ് ചന്ദ്രശേഖർ .
(യൂറോപ്യൻ ജനറൽ ഡാറ്റ പ്രൊട്ടക്ഷൻ റെഗുലേഷൻ അഥവാ ജിഡിപിആർ ആണ് ഇന്റർനെറ്റ് ഭരണത്തിനുള്ള സുവർണ്ണ അളവുകോലായി കണക്കാക്കപ്പെടുന്നത്. എന്നാൽ ഞങ്ങൾ അതിനോട് യോജിക്കുന്നില്ല. "820 ദശലക്ഷത്തിലധികം ഇന്റർനെറ്റ് ഉപയോക്താക്കളുള്ള ഇന്ത്യയിൽ തങ്ങൾക്ക് ഏതുതരം ഇന്റർനെറ്റ് വേണമെന്ന് തീരുമാനിക്കാൻ അവർക്ക് അവരുടേതായ മാർഗമുണ്ട്, അർഹതയും". അതിനായി നമുക്ക് നമ്മുടേതായ പന്ഥാവ് നിർണ്ണയിക്കുകയും അനുയോജ്യമായ ഒരു ചട്ടക്കൂട് നിർമ്മിക്കുകയും ചെയ്യാം. യു.എ.ഇ മന്ത്രി ഒമർ സുൽത്താൻ അൽ ഒലമയുമായി ദുബായിൽ നടന്ന ഇന്ത്യ ഗ്ലോബൽ ഫോറം സമ്മേളനത്തിൽ അദ്ദേഹം പറഞ്ഞു.
ഇന്ത്യൻ പൗരന്മാരുടെ ഡിജിറ്റൽ അവകാശങ്ങൾ സംരക്ഷിക്കുന്നത് ഉറപ്പുവരുത്തേണ്ടത് സർക്കാരിന്റെ ബാധ്യതയാണ്. എന്നാൽ ഇന്ത്യയും ഇതര രാജ്യങ്ങളുമായുള്ള പങ്കാളിത്തങ്ങളേയും നിലനിന്നുപോരുന്ന ബന്ധങ്ങളെയും ഇത് ഒരുതരത്തിലും ബാധിക്കാനോ മന്ദഗതിയിലാക്കാനോ പാടില്ലെന്നും ഇപ്പോൾ പൊതുജനാഭിപ്രായത്തിനായി തുറന്നു നൽകിയിരിക്കുന്ന ഡിജിറ്റൽ സ്വകാര്യ വ്യക്തിവിവര സംരക്ഷണ ബില്ലിനെക്കുറിച്ച് സൂചിപ്പിക്കവേ മന്ത്രി പറഞ്ഞു,
സർക്കാർ ഇന്റർനെറ്റിനെ ശക്തമായി നിയന്ത്രിക്കില്ലെന്നും എന്നാൽ തുറന്നതും സുരക്ഷിതവും വിശ്വസനീയവും ഉത്തരവാദിത്തമുള്ളതുമായ ഇന്റർനെറ്റ് എന്ന അടിസ്ഥാന തത്വത്തിൽ തങ്ങൾ പ്രതിജ്ഞാബദ്ധമാണെന്നും അദ്ദേഹം പറഞ്ഞു.
സർക്കാരിനും പൗരന്മാർക്കും ഇടയിൽ വിശ്വാസം വളർത്തിയെടുക്കാൻ ഇന്ത്യ സ്റ്റാക്ക് എന്ന ആശയം സഹായിച്ചിട്ടുണ്ടെന്ന് ഡിജിറ്റൽവത്ക്കരണശ്രമങ്ങളെക്കുറിച്ച് പരാമർശിക്കവേ രാജീവ് ചന്ദ്രശേഖർ പറഞ്ഞു. ഇത് ഭരണതലത്തിലെ തടസ്സങ്ങൾ നീക്കുകയും ഗുണഭോക്താക്കൾക്ക് സർക്കാർ ഫണ്ട് എളുപ്പത്തിൽ കൈമാറുന്നതിൽ സഹായകമാവുകയും ചെയ്തു. ഇന്ത്യ സ്റ്റാക്ക് മറ്റ് രാജ്യങ്ങൾക്കും സ്വീകാര്യമാവുന്ന നിലക്ക് വളർന്നിരിക്കുന്നു. . ആഗോള തലത്തിലും ഡിജിറ്റലൈസേഷൻ ചെലവുകൾ താങ്ങാൻ കഴിയാത്ത രാജ്യങ്ങൾക്കും അതിവേഗം ഡിജിറ്റലൈസേഷൻ യാഥാർഥ്യമാക്കുന്നതിനുള്ള അവസരമാണ് ഇതുവഴി തുറന്നിരിക്കുന്നതെന്നും അദ്ദേഹം കൂട്ടിച്ചേർത്തു.
“ഇന്ത്യ ആരെയും അനുകരിക്കുകയല്ല, മറിച്ച് അവർ സ്വന്തം പാത സൃഷ്ടിക്കുകയാണ് ചെയ്തത് ; ഇന്ന് അത് പലരും അനുകരിക്കുന്നു"വെന്ന് ഇന്ത്യ സ്റ്റാക്കിനെ അഭിനന്ദിച്ച് യു എ ഇ മന്ത്രി ഒമർ സുൽത്താൻ അൽ ഒലാമ പറഞ്ഞു,. ഇന്ത്യയെപ്പോലെ വലുതായൊരു രാജ്യത്തിന് ഒരു ദശാബ്ദത്തിനുള്ളിൽ അത്യാധുനികമായ എന്തെങ്കിലും നടപ്പിലാക്കാൻ കഴിഞ്ഞുവെന്നത് നിസ്സാരമല്ല.
തെറ്റായ വിവരങ്ങൾ ആയുധമാക്കിയും സൈബർഭീഷണികളിലൂടെ ഉപയോക്താക്കൾക്ക് ദോഷം വരുത്തുകയും ചെയ്യുന്നതടക്കമുള്ള പ്രശ്നങ്ങൾ പുതിയ ഡിജിറ്റൽ ഇന്ത്യ ആക്ടിലൂടെ പരിഹരിക്കപ്പെടും.
“ ഇൻറർനെറ്റിന്റെ അതിരുകളില്ലാത്ത സവിശേഷതകൾ കണക്കിലെടുത്ത് ഇന്ത്യക്കാരെക്കുറിച്ചുള്ള വിവരങ്ങൾ സംഭരിക്കുകയും വിവിധ ആവശ്യങ്ങൾക്ക് അവ ഉപയോഗിക്കപ്പെടുകയും ചെയ്യുമ്പോൾ പ്രസ്തുതവിവരങ്ങൾ മതിയാംവണ്ണം സംരക്ഷിക്കപ്പെടുന്നുവെന്ന് ഉറപ്പാക്കാൻ പോന്ന വിശ്വാസയോഗ്യമായ ഡാറ്റ ഇടനാഴികൾ സൃഷ്ടിക്കപ്പെടുമെന്നും മന്ത്രി രാജീവ് ചന്ദ്രശേഖർ പറഞ്ഞു.
ധനകാര്യ മന്ത്രാലയം
2021-22 സാമ്പത്തിക വർഷത്തിൽ, 2021 ഓഗസ്റ്റ് മാസം വരെയുള്ള കേന്ദ്ര സർക്കാരിന്റെ പ്രതിമാസ വരവ്-ചെലവ് കണക്കുകളുടെ അവലോകനം
ന്യൂ ഡൽഹി: 2021 സെപ്റ്റംബർ 30
കേന്ദ്ര സർക്കാരിന്റെ 2021 ഓഗസ്റ്റ് മാസം വരെയുള്ള പ്രതിമാസ വരവ്-ചെലവ് കണക്കുകൾ ഏകീകരിക്കുകയും റിപ്പോർട്ട് പ്രസിദ്ധീകരിക്കുകയും ചെയ്തു. പ്രധാന വസ്തുതകൾ ഇനിപ്പറയുന്നവയാണ് :
2021 ആഗസ്ത് വരെ കേന്ദ്ര സർക്കാരിന് 8,08,672 കോടി രൂപ  ലഭിച്ചു.
6,44,843 കോടി നികുതി വരുമാനവും , 1,48,650 കോടി രൂപ നികുതിയിതര വരുമാനവും, 15,179 കോടി രൂപ വായ്പയിതര മൂലധന വരവും ആണ്. വായ്പയിതര മൂലധന വരവിൽ 6,808 കോടി രൂപ വായ്പാ കുടിശ്ശിക പിരിവാണ്. പലവക മൂലധന വരവായി 8,371 കോടി രൂപയും ലഭിച്ചു. 2021 ഓഗസ്റ്റ് വരെയുള്ള കാലയളവിൽ 2,12,606 കോടി രൂപ സംസ്ഥാന സർക്കാരുകൾക്ക് നികുതി വിഹിതമായി കേന്ദ്ര സർക്കാർ കൈമാറി.
കേന്ദ്ര സർക്കാരിന്റെ മൊത്തം ചെലവ് 12,76,681 കോടി രൂപ . അതിൽ 11,04,813 കോടി രൂപ റവന്യൂ ചെലവും 1,71,868 കോടി മൂലധന ചെലവുമാണ്. മൊത്തം റവന്യൂ ചെലവിൽ, 2,78,371 കോടി രൂപ പലിശ തിരിച്ചടവും, 1,47,398 കോടി പ്രധാന സബ്സിഡികളുമാണ്.
(Visitor Counter : 167
റെയില്വേ മന്ത്രാലയം
ഏകദേശം 27600 MT ലിക്വിഡ് മെഡിക്കൽ ഓക്സിജൻ രാജ്യത്തിൻറെ വിവിധ ഭാഗങ്ങളിൽ വിതരണം ചെയ്ത് ഓക്സിജൻ എക്സ്പ്രസ്സുകൾ
ന്യൂഡൽഹി, ജൂൺ 08, 2021
വിവിധ സംസ്ഥാനങ്ങളിലേക്ക് ലിക്വിഡ് മെഡിക്കൽ ഓക്സിജൻ  എത്തിച്ച് ആശ്വാസം പകരുന്നതിനുള്ള യാത്ര ഇന്ത്യൻ റെയിൽവേ തുടരുകയാണ്. കേരളം  ഉൾപ്പെടെ 15 സംസ്ഥാനങ്ങളിലേക്ക് ഇതുവരെ 1603 ടാങ്കറുകളിലായി ഇന്ത്യൻ റെയിൽവേ ഏകദേശം 27,600 MT എൽഎംഒ വിതരണം ചെയ്തു. 392 ഓക്സിജൻ എക്സ്പ്രസ്സുകളാണ് ഇതുവരെ യാത്ര പൂർത്തിയാക്കിയത്.
ഓക്സിജൻ വിതരണ സ്ഥലങ്ങളിലേക്കു വേഗത്തിൽ എത്താനായി റെയിൽവേ വിവിധ റൂട്ടുകൾ തയ്യാറാക്കുകയും സംസ്ഥാനങ്ങളുടെ ആവശ്യകതയ്ക്കനുസരിച്ച് സ്വയം സന്നദ്ധരായിരിക്കുകയും ചെയ്യുന്നു. ലിക്വിഡ് മെഡിക്കൽ ഓക്സിജൻ കൊണ്ടുവരുന്നതിനായി സംസ്ഥാനങ്ങളാണ് ഇന്ത്യൻ റെയിൽവേയ്ക്ക് ടാങ്കറുകൾ നൽകുന്നത്.
(ഓക്സിജൻ ദുരിതാശ്വാസം സാധ്യമായ വേഗതയിൽ എത്തുന്നുവെന്ന് ഉറപ്പാക്കുന്നതിനു വേണ്ടി ഈ നിർണായക ചരക്ക് തീവണ്ടികളുടെ ശരാശരി വേഗത, പ്രത്യേകിച്ചും ദീർഘ ദൂര വണ്ടികളിൽ, 55 ന് മുകളിലാണ്. ഓക്സിജൻ ഏറ്റവും വേഗത്തിൽ നിശ്ചയിക്കപ്പെട്ട സമയപരിധിക്കുള്ളിൽ എത്തുന്നുവെന്ന് ഉറപ്പാക്കുന്നതിനായി ഈ തീവണ്ടികൾ ഉയർന്ന മുൻഗണനയുള്ള ഗ്രീൻ കോറിഡോറിലൂടെ ഓടിക്കുകയും, വിവിധ മേഖലകളിലെ ഓപ്പറേഷൻ ടീമുകൾ ഏറ്റവും വെല്ലുവിളി നിറഞ്ഞ സാഹചര്യങ്ങളിലും മുഴുവൻ സമയവും പ്രവർത്തിക്കുകയും ചെയുന്നു.
വ്യത്യസ്ത വിഭാഗങ്ങളിലെ ജീവനക്കാരുടെ മാറ്റങ്ങൾക്കായി അനുവദിക്കപ്പെട്ട സാങ്കേതിക സ്റ്റോപ്പേജുകൾ 1 മിനിറ്റായി കുറച്ചിട്ടുണ്ട്. ട്രാക്കുകളിലെ മാർഗ തടസ്സങ്ങൾ നീക്കി തുറന്നിടുകയും ഓക്സിജൻ വഹിച്ചുകൊണ്ടുള്ള ട്രെയിനുകളുടെ യാത്ര ഭംഗമില്ലാതെ തുടരുന്നു എന്ന് ഉറപ്പു വരുത്താൻ ഉയർന്ന ജാഗ്രത പാലിക്കുകയും ചെയ്യുന്നു.
രാജ്യരക്ഷാ മന്ത്രാലയം
ഇൻസ്റ്റിറ്റ്യൂട്ട് ഫോർ ഡിഫൻസ് സ്റ്റഡീസ് ആൻഡ് അനലൈസസിനെ അന്തരിച്ച മനോഹർ പരീക്കറുടെ പേരിൽ നാമകരണം ചെയ്തു കൊണ്ടുള്ള ഫലകം രാജ്യ രക്ഷാ മന്ത്രി അനാച്ഛാദനം ചെയ്തു
ന്യൂ ഡൽഹിയിലെ ഇൻസ്റ്റിറ്റ്യൂട്ട് ഫോർ ഡിഫൻസ് സ്റ്റഡീസ് ആൻഡ് അനലൈസസിനെ അന്തരിച്ച മുൻ പ്രതിരോധ മന്ത്രി മനോഹർ പരീക്കറുടെ പേരിൽ പുനർനാമകരണം ചെയ്തുകൊണ്ടുളള ഫലകം 2021 നവംബർ 15 ന് പ്രതിരോധ മന്ത്രി ശ്രീ രാജ്നാഥ് സിംഗ് അനാച്ഛാദനം ചെയ്തു. ഇൻസ്റ്റിറ്റ്യൂട്ട് അധ്യക്ഷനായ പ്രതിരോധ മന്ത്രിയുടെ സാന്നിദ്ധ്യത്തിൽ ചേർന്ന ജനറൽ ബോഡി ഈ വർഷം ആദ്യം എടുത്ത ഐക്യകണ്ഠമായ തീരുമാനത്തെ തുടർന്നാണ് മനോഹർ പരീക്കർ ഇൻസ്റ്റിറ്റ്യൂട്ട് ഫോർ ഡിഫൻസ് സ്റ്റഡീസ് ആൻഡ് അനലൈസസ്  എന്ന് പുനർനാമകരണം ചെയ്തത്. ഇൻസ്റ്റിറ്റ്യൂട്ടിന്റെ 57-ാമത് സ്ഥാപക ദിനത്തോടനുബന്ധിച്ചാണ് പുനർനാമകരണം നടന്നത്. എല്ലാ വർഷവും നവംബർ 11-നാണ് സ്ഥാപക ദിനമാഘോഷിക്കുന്നത്.
മുൻ പ്രതിരോധ മന്ത്രിക്ക് ഹൃദയംഗമമായ ആദരാഞ്ജലികൾ അർപ്പിച്ച ശ്രീ രാജ്നാഥ് സിംഗ്, പ്രതിരോധ മന്ത്രിയായിരിക്കെ, ഇൻസ്റ്റിറ്റ്യൂട്ടിന്റെ പ്രവർത്തനങ്ങൾ പ്രോത്സാഹിപ്പിക്കുന്നതിൽ വളരെയധികം ശ്രദ്ധ പതിപ്പിച്ച മനോഹർ പരീക്കറെ തന്റെ പ്രസംഗത്തിൽ അനുസ്മരിച്ചു. പ്രതിരോധവുമായി ബന്ധപ്പെട്ട കാര്യങ്ങളിൽ പരീക്കർ ജിക്ക് ആഴത്തിലുള്ള അറിവുണ്ടായിരുന്നുവെന്നും, സ്വദേശിവൽക്കരണത്തിനുള്ള അദ്ദേഹത്തിന്റെ നിർബന്ധബുദ്ധിയും രാഷ്ട്രീയ-സൈനിക സമന്വയത്തിനുള്ള ശ്രമങ്ങളും വിലമതിക്കാനാവാത്തതാണെന്നും, അദ്ദേഹവുമായുള്ള ദീർഘകാല ബന്ധം അനുസ്മരിച്ചുകൊണ്ട് ശ്രീ രാജ്നാഥ് സിംഗ് പറഞ്ഞു. ഉറി ഭീകരാക്രമണത്തെ തുടർന്ന് സ്വീകരിച്ച 2016-ലെ തീവ്രവാദ വിരുദ്ധ നടപടികളിൽ അദ്ദേഹം വഹിച്ച നേതൃപരമായ പങ്കും, സായുധ സേനയുടെ താൽപ്പര്യാർത്ഥം 'വൺ റാങ്ക് വൺ പെൻഷൻ' നടപ്പാക്കാനുള്ള അദ്ദേഹത്തിന്റെ തീരുമാനവും ദീർഘകാലം സ്മരിക്കപ്പെടുമെന്നും അദ്ദേഹം കൂട്ടിച്ചേർത്തു.
ദേശസുരക്ഷയുമായി ബന്ധപ്പെട്ട മേഖലകളെ സംബന്ധിച്ച് കൂടുതൽ ആഴത്തിൽ ചിന്തിക്കാൻ ശ്രീ രാജ്നാഥ് സിംഗ് ഇൻസ്റ്റിറ്റ്യൂട്ടിനോട് നിർദ്ദേശിച്ചു. ഗവേഷണത്തിലും നയരൂപീകരണത്തിലും പുതിയ ആശയങ്ങൾ കൊണ്ടുവരാനും ശക്തവും കഴിവുറ്റതുമായ ഇന്ത്യ കെട്ടിപ്പടുക്കുന്നതിന് മികച്ച സംഭാവന നൽകാനും ഇൻസ്റ്റിറ്റ്യൂട്ടിനെ, പ്രത്യേകിച്ച് വിദഗ്ദ്ധരെ അദ്ദേഹം ഉദ്ബോധിപ്പിച്ചു. ഈ ലക്ഷ്യം കൈവരിക്കുന്നതിന് സർക്കാരിൽ നിന്ന് സാധ്യമായ എല്ലാ പിന്തുണയും അദ്ദേഹം വാഗ്ദാനം ചെയ്തു.
ഗ്രിഡുമായി ബന്ധിപ്പിച്ച 100 കിലോവാട്ട് പുരപ്പുറ സൗരോർജ്ജ പ്ലാന്റിന്റെ ഉദ്ഘാടനവും ചടങ്ങിൽ പ്രതിരോധ മന്ത്രി നിർവ്വഹിച്ചു. ഇൻസ്റ്റിറ്റ്യൂട്ടിലെ ഓപ്പൺ എയർ ജിമ്മും ശ്രീ രാജ്നാഥ് സിംഗ് ഉദ്ഘാടനം ചെയ്തു. രാജ്യത്തിന്റെ പ്രതിരോധം, സുരക്ഷ, വിദേശനയം, തന്ത്രപരമായ ആവശ്യകതകൾ എന്നിവയുമായി ബന്ധപ്പെട്ട് ഇൻസ്റ്റിറ്റ്യൂട്ടിലെ വിദഗ്ധർ രചിച്ച വിവിധ ഗവേഷണ വിഷയങ്ങൾ ഉൾക്കൊള്ളുന്ന പുസ്തകങ്ങളും പ്രതിരോധ മന്ത്രി പുറത്തിറക്കി.
മന്ത്രിസഭ
ഐ.സി.എ.ഐ.യും, കെനിയയിലെ ഐ.സി.പി.എ.കെ. യും തമ്മില് ധാരണാപത്രം ഒപ്പ് വയ്ക്കും
ഇന്സ്റ്റിറ്റ്യൂട്ട് ഓഫ് ചാര്ട്ടേര്ഡ് അക്കൗണ്ടന്റ്സ് ഓഫ് ഇന്ത്യയും , ഇന്സ്റ്റിറ്റ്യൂട്ട് ഓഫ് പബ്ലിക് അക്കൗണ്ട്സ് ഓഫ് കെനിയയും  തമ്മില് ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി. സംയുക്ത ഗവേഷണം, ഗുണനിലവാര നിയന്ത്രണത്തന് പിന്തുണ, ശേഷി വികസനം, ട്രെയിനിംഗ് അക്കൗണ്ടന്റ്മാരുടെ വിനിമയ പരിപാടികള്, തുടര് വിദ്യാഭ്യാസ പരിപാടികള്, ശില്പ്പശാലകള് സമ്മേളനങ്ങള് തുടങ്ങിയവ നടത്താന് ധാരണാപത്രം സഹായിക്കും.
വിശദാംശങ്ങള്
· ഐ.സി.എ.ഐ. യും, ഐ.സി.പി.എ.കെ. യും പരസ്പരം അംഗീകരിച്ച സമയക്രമം പ്രകാരം രണ്ട് സ്ഥാപനങ്ങളിലെയും പ്രധാനപ്പെട്ട അംഗങ്ങള്ക്ക് തങ്ങളുടെ അറിവും, അനുഭവ സമ്പത്തും കൈമാറാന് വേദി ലഭിക്കും.
· ഐ.സി.എ.ഐ., ഐ.സി.പി.എ.കെ. പങ്കാളിത്തത്തെക്കുറിച്ച് മൊത്തത്തില് അവബോധം സൃഷ്ടിക്കുന്നതിന് സംയുക്ത പ്രവര്ത്തനങ്ങള് കാഴ്ചവയ്ക്കും.
· ഗുണനിലവാര ഉദ്യമങ്ങള്, ട്രെയിനി അക്കൗണ്ടന്റ്മാരുടെ വിനിമയ പരിപാടികള് മുതലായവയില് ഐ.സി.എ.ഐ. യും, ഐ.സി.പി.എ.കെ. യും തമ്മില് സഹകരിക്കും.
പ്രധാന ഗുണഫലം
(കെനിയയുടെ ആറാമത്തെ ഏറ്റവും വലിയ വ്യാപാര പങ്കാളിയും, കെനിയയിലേയ്ക്കുള്ള ഏറ്റവും വലിയ കയറ്റുമതി രാജ്യവും ഇന്ത്യയാണ്. മൊത്തം ആഭ്യന്തര ഉല്പ്പാദന വളര്ച്ചയുടെ തോതില് കെനിയന് സമ്പദ്ഘടന ആഫ്രിക്കയിലെ ഏറ്റവും മികച്ച സമ്പദ് ഘടനകളില് മുന്പന്തിയിലാണ്. കെനിയയുടെ ഒന്നാമത്തെ വിദേശ വ്യാപാര പങ്കാളിയാകാനാണ് ഇന്ത്യയുടെ ശ്രമം. ഈ ധാരണാപത്രം വഴി കെനിയയില് ഇന്ത്യന് ചാര്ട്ടേര്ഡ് അക്കൗണ്ടന്റ്മാര്ക്ക് വമ്പിച്ച തൊഴിലവസരങ്ങളും ലഭ്യമാകും.
ND/MRD
പ്രധാനമന്ത്രിയുടെ ഓഫീസ്
ഏകതാ പ്രതിമയെ റെയില്വേയുമായി ബന്ധിപ്പിക്കുന്നത് വിനോദസഞ്ചാരികള്ക്ക് ഗുണം ചെയ്യും; തൊഴിലവസരങ്ങള് സൃഷ്ടിക്കും: പ്രധാനമന്ത്രി
കെവാഡിയയില് നിന്ന് എല്ലാദിശകളിലേക്കും റെയില്വേയിലൂടെ ബന്ധപ്പെടാന് കഴിയുന്നത് എല്ലാവരുടെയും അഭിമാനത്തിലെ ഏറ്റവും സ്മരിക്കപ്പെടുന്ന നിമിഷമായിരിക്കുമെന്ന് പ്രധാനമന്ത്രി ശ്രീ നരേന്ദ്രമോദി പറഞ്ഞു. രാജ്യത്തിന്റെ വിവിധ മേഖലകളുമായി ഗുജറാത്തിലെ കെവാഡിയയെ ബന്ധിപ്പിക്കുന്ന എട്ട് ട്രെയിനുകളുടെഫ്ളാഗ് ഓഫും റെയില്വേയുടെ മറ്റ് നിരവധി അനുബന്ധ പ്രവര്ത്തനങ്ങളും വീഡിയോ കോണ്ഫറന്സിംഗ് വഴി ഉദ്ഘാടനം ചെയ്യുകയായിരുന്നു ശ്രി മോദി.
കെവാഡിയയും ചെന്നൈയും വാരാണസി , രേവ, ദാദര്, ഡല്ഹി തമ്മിലുള്ള പുതിയ ബന്ധിപ്പിക്കലും അതോടൊപ്പം കെവാഡിയയില് നിന്നും പ്രതാപ്നഗറിലേക്കുള്ള മെമു സര്വീസും ദാദോയി-ചന്ദോഡ് ബ്രോഡ് ഗേജാക്കുന്നതും ചന്ദോഡ്-കെവാഡിയ എന്നിവയ്ക്കിടക്കുള്ള പുതിയ പാതയും കെവാഡിയയുടെ വികസനത്തില് പുതിയ അദ്ധ്യായം രചിക്കും. തൊഴിലിനും സ്വയം തൊഴില് കണ്ടെത്തുന്നതിനും പുതിയ വേദികള് കൊണ്ടുവരുന്ന ഇത് പ്രദേശത്തെ ആദിവാസികള്ക്കും വിനോദസഞ്ചാരികള്ക്കും ഗുണകരമാകും.
കര്ണാലി, പോയിച്ച, നര്മ്മദയിലെ ഗരുഡേശ്വര് എന്നിങ്ങനെ മത വിശ്വാസത്തിന്റെ സ്ഥലങ്ങളുമായുള്ള റെയില് ബന്ധം സാധ്യമാക്കും.
മന്ത്രിസഭ
കേന്ദ്ര പട്ടികയിലുള്ള മറ്റ് പിന്നോക്ക വിഭാഗങ്ങളെ ഉപ വര്ഗ്ഗീകരിക്കുന്നതിനുള്ള കമ്മിറ്റിക്ക് രണ്ടുമാസം കാലാവധി നീട്ടുതിന് മന്ത്രിസഭയുടെ അനുമതി
(എല്ലാ വിഭാഗത്തില്പ്പെട്ട ജനങ്ങളുടെയും വികസനത്തിന് പ്രധാനമന്ത്രി ശ്രീ. നരേന്ദ്ര മോദി നേതൃത്വം നല്കുന്ന എന്.ഡി.എ. ഗവണ്മെന്റ് പ്രതിജ്ഞാബദ്ധമായിരിക്കുകയാണ്. ഇത് മനസില് വച്ചുകൊണ്ട് മറ്റ് പിന്നോക്ക വിഭാഗങ്ങള്/ ജാതികള്/ സമുദായങ്ങള് എന്നിവര്ക്കിടയില് നേട്ടങ്ങള് തുല്യമായി വീതിക്കുന്നതിനുമായി ഭരണഘടനയുടെ 340-ാം അനുചേ്ഛദ പ്രകാരം കേന്ദ്ര പട്ടികയിലുള്ള മറ്റ് പിട്ടോക്ക വിഭാഗങ്ങളെ ഉപവര്ഗ്ഗീകരിക്കുട്ടതിനുള്ള പ്രശ്നം പരിശോധിക്കാന് ഒരു കമ്മിഷനെ നിയോഗിച്ചത്.
മറ്റ് പിന്നോക്ക വിഭാഗങ്ങളെ ഉപവര്ഗ്ഗീകരിക്കാന് രൂപീകരിച്ച കമ്മിഷന് ഈ വിഷയം പരിശോധിക്കാനായി പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ രണ്ടുമാസം സമയപരിധി നീട്ടി നല്കി. അതായത് ഇതിന്റെ പ്രവര്ത്തനം 2019 ജൂലൈ 31 വരെ തുടരും,
2019 മേയ് 31ന് കാലാവധി അവസാനിക്കേണ്ടിയിരുന്ന കമ്മിഷന് ഇത് ആറാമത്തെ പ്രാവശ്യമാണ് കാലാവധി നീട്ടികൊടുത്തിരിക്കുന്നത്.
പ്രത്യാഘാതങ്ങള്:
കാലാവധി നീട്ടിക്കൊടുത്തതിലൂടെ കമ്മിഷന് കേന്ദ്ര പട്ടികയിലുള്ള മറ്റ് പിന്നോക്ക വിഭാഗങ്ങളിലെ ഉപവര്ഗ്ഗീകരണം വിലയിരുത്താനും വിവിധ ഓഹരിപങ്കാളികളുമായി വിശാലമായ കൂടിക്കാഴ്ച നടത്താനൂം കഴിയും. ഇത് ഈ വിഷയത്തില് സമഗ്രമായ ഒരു റിപ്പോര്ട്ട് സമര്പ്പിക്കുന്നതിന് കമ്മിഷനെ സഹായിക്കും.
പശ്ചാത്തലം:
രാഷ്ട്രപതിയുടെ അംഗീകാരത്തോടെ ഭരണഘടനയുടെ 340-ാം അനുച്ഛേദപ്രകാരം 2017 ഒക്ടോബര് 2നാണ് കമ്മിഷനെ നിയോഗിച്ചത്. ജസ്റ്റിസ്  ശ്രീമതി ജി. രോഹിണിയുടെ നേതൃത്വത്തിലുള്ള കമ്മിഷന് 2017 ഒക്ടോബറില് തന്നെ പണി തുടങ്ങിയിരുന്നു. അന്നുമുതല് കമ്മിഷന് മറ്റ് പിന്നോക്ക വിഭാഗങ്ങളില് ഉപവര്ഗമുള്ള വിവിധ സംസ്ഥാനങ്ങള്, കേന്ദ്ര ഭരണപ്രദേശങ്ങള്, സംസ്ഥാന പിന്നോക്ക വികസന കമ്മിഷന് എന്നിവരുമായി കൂടിയാലോചനകള് നടത്തി. കമ്മിഷന് നേരത്തെ നല്കിയ കൂടിക്കാഴ്ച പേപ്പറിന് ലഭിച്ച പ്രതികരണത്തിന്റെ അടിസ്ഥാനത്തില് സംസ്ഥാനങ്ങളും കേന്ദ്ര ഭരണപ്രദേശങ്ങളുമായി വിലപ്പെട്ട ചര്ച്ച നടത്തുന്നത് അനുയോജ്യമായിരിക്കുമെന്ന് കമ്മിഷന് വിലയിരുത്തുന്നു. ഒരു സമുദായവും അനര്ഹമായി തിളക്കമുള്ള സ്ഥാനത്തു വരാന് പാടില്ല, ഈ പ്രക്രിയ രണ്ടുമാസം കൂടി എടുക്കും.
ഈ വസ്തുതയുടെ അടിസ്ഥാനത്തില് കമ്മിഷന് അതിന്റെ കാലാവധി രണ്ടുമാസം കൂടി അതായത് 2019 ജൂലൈ 31 വരെ നീട്ടിചോദിക്കുകയും അത് കമ്മിഷന് അംഗീകരിക്കുകയും ചെയ്തു.
പ്രധാനമന്ത്രിയുടെ ഓഫീസ്
കേർപൂജയുടെ വേളയിൽ പ്രധാനമന്ത്രി ത്രിപുരയിലെ പൗരന്മാരെ അഭിവാദ്യം ചെയ്യുന്നു
കേർപൂജയോടനുബന്ധിച്ച് ത്രിപുരയിലെ പൗരന്മാർക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു:
“കേർ പൂജയുടെ പ്രത്യേക വേളയിൽ ആശംസകൾ. ത്രിപുരയിൽ വലിയ ആവേശത്തോടെ ആഘോഷിക്കപ്പെടുന്ന ഈ ഉത്സവം എല്ലാവരുടെയും ജീവിതത്തിൽ സന്തോഷവും സമൃദ്ധിയും നിറയ്ക്കുമെന്ന് ഞാൻ പ്രതീക്ഷിക്കുന്നു. ചുറ്റും സന്തോഷവും ഐക്യവും ഉണ്ടാകട്ടെ, എല്ലാവർക്കും നല്ല ആരോഗ്യം നൽകട്ടെ. ”
ND
(
പ്രത്യേക സേവനങ്ങളും ഫീച്ചറുകളും
തീരശോഷണത്തെ ഗൗരവത്തോടെ കാണണം ; ദേശീയ ദുരന്ത നിവാരണ അതോറിറ്റി ഉപദേശകൻ
തീര ശോഷണം നിലവിലെ സാഹചര്യത്തിൽ ഏറെ പ്രാധാന്യം അർഹിക്കുന്ന പ്രതിസന്ധിയാണെന്ന് ദേശിയ ദുരന്ത നിവാരണ അതോറിറ്റി ഉപദേശകൻ ശ്രീ കുനാൽ സത്യാർഥി. തീര ശോഷണം മന്ദ ഗതിയിലാണെങ്കിലും അതിനെ ഗൗരവത്തോടെ കാണേണ്ടാതാണെന്നും അദ്ദേഹം പറഞ്ഞു .മണ്ണൊലിപ്പ് തടയുന്നതിനുള്ള ലഘൂകരണ നടപടികൾ, മണ്ണൊലിപ്പ് ബാധിച്ച് കുടിയൊഴിപ്പിക്കപ്പെട്ടവരുടെ പുനരധിവാസം എന്നിവ സംബന്ധിച്ച കരട് നയവുമായി ബന്ധപ്പെട്ട് തിരുവനന്തപുരത്തു് ഇന്ന് നടന്ന ദേശീയ ശിൽപശാലയിൽ സംസാരിക്കുയായിരുന്നു അദ്ദേഹം.
തീരശോഷണം തടയാൻ കേരളത്തിൽ നടപ്പാക്കിയിട്ടുള്ള ടെട്രാപോഡ് ഉൾപ്പെടെയുള്ള നൂതന രീതികൾ ഏറെ ഫലപ്രദമാണെന് ശില്പശാല ഉത്ഘാടനം ചെയ്യവേ സംസ്ഥാന ദുരന്ത നിവാരണ അതോറിട്ടി സി ഇ ഓയും ചീഫ് സെക്ട്രട്ടറിയുമായ ശ്രീ വി പി ജോയ് പറഞ്ഞു..
ഈ മേഖലയിൽ കൂടുതൽ പഠനം നടത്തേണ്ടത് അനിവാര്യമാണ്. കാലാവസ്ഥ വ്യതിയാനം പോലെ ഗൗരവംമേറിയ വിഷയമാണ് തീര ശോഷണവും. കണ്ടൽ കാടുകളുടെ വ്യാപനമാണ് തീര ശോഷണം തടയാനുള്ള പ്രകൃതിദത്ത മാർഗം. 2050ൽ ക്ലൈമറ്റ് ന്യൂട്രൽ എന്ന ലക്ഷ്യം കേരളം അതിനു മുൻപ് തന്നെ കൈവരിക്കുമെന്ന് ശ്രീ വി പി ജോയ് പറഞ്ഞു. തീരശോഷണം തടയാനുള്ള മാർഗങ്ങൾ ആഗോള തലത്തിൽ ചിന്തിക്കുകയും പ്രാദേശിക തലത്തിൽ നടപ്പാക്കുകയുമാണെന്ന് അദ്ദേഹം വ്യക്തമാക്കി.
അഡിഷണൽ ചീഫ് സെക്രട്ടറിയും സംസ്ഥാന ദുരന്ത നിവാരണ അതോറിറ്റി കൺവീനറുമായ ശ്രീ എ ജയ്തിലക്, ദേശീയ ദുരന്ത നിവാരണ അതോറിറ്റി അംഗം ശ്രീ കെ എസ് വാട്സ,സംസ്ഥാന ദുരന്ത നിവാരണ കമ്മീഷണർ ശ്രീമതി ടി വി അനുപമ തുടങ്ങിയവർ ചടങ്ങിൽ പങ്കെടുത്തു.
.ദേശീയ ദുരന്ത നിവാരണ അതോറിട്ടിയും സംസ്ഥാന ദുരന്ത നിവാരണ അതോറിട്ടിയും സംയുക്തമായിയാണ് ശിൽപശാല സംഘടിപ്പിച്ചത് .14 സംസ്ഥാനങ്ങളിൽ നിന്നുള്ള പ്രതിനിധികൾ ശില്പശാലയിൽ പങ്കെടുത്തു . തീരദേശ-നദി ശോഷണം ലഘുകരിക്കാനുള്ള ദേശീയ നയം, ദുരന്ത ലഘൂകരണ പദ്ധതികൾ, തീരദേശ മേഖലകളിലെ പുനരധിവാസം, ലഘൂകരണ പുനരധിവാസ പദ്ധതികളുടെ ആസൂത്രണം, നടപ്പാക്കൽ തുടങ്ങിയ വിഷയങ്ങൾ ചർച്ചയിൽ ഉൾപ്പെട്ടു.
തീരദേശ-നദി ശോഷണം : ലഘൂകരണ- പുനരധിവാസ കരട് നയത്തിൽ തിരുവനന്തപുരത്ത് നടന്ന ദേശീയ ശിൽപശാലയെ അഭിസംബോധന ചെയുന്ന ദേശീയ ദുരന്ത നിവാരണ അതോറിറ്റി ഉപദേശകൻ കുനാൽ സത്യാർഥി
തീരദേശ-നദി ശോഷണം : ലഘൂകരണ- പുനരധിവാസ കരട് നയത്തിൽ തിരുവനന്തപുരത്ത് നടന്ന ദേശീയ ശിൽപശാല സംസ്ഥാന ചീഫ് സെക്രെട്ടറിയും സംസ്ഥാന ദുരന്ത നിവാരണ അതോറിട്ടി സി ഇ ഓയുമായാ വി.പി. ജോയ് ഉദ്ഘാടനം ചെയ്യുന്നു.
--ND-
(Visitor Counter : 92
പ്രധാനമന്ത്രിയുടെ ഓഫീസ്
വിവിധ യോഗാസനങ്ങളുടെ വീഡിയോകൾ പ്രധാനമന്ത്രി പങ്കുവെച്ചു
വിവിധ തരം യോഗാസനങ്ങൾ ചിത്രീകരിക്കുന്ന ഒരു സെറ്റ് വീഡിയോകൾ പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
““ ശക്തി, വഴക്കം, ശാന്തത എന്നിവ വളർത്തിക്കൊണ്ട് ശരീരത്തിനും മനസ്സിനും അഗാധമായ നേട്ടങ്ങൾ യോഗ നൽകുന്നു, . യോഗയെ നമ്മുടെ ജീവിതത്തിന്റെ ഭാഗമാക്കാം; കൂടുതൽ ആരോഗ്യവും സമാധാനവും വരിക്കാം വിവിധ ആസനങ്ങളെ ചിത്രീകരിക്കുന്ന ഒരു സെറ്റ് വീഡിയോകൾ പങ്കിടുന്നു."
ND
(
തെരഞ്ഞെടുപ്പ് കമ്മീഷന്
പൊതുതിരഞ്ഞെടുപ്പിന്റെഅഞ്ചാംഘട്ടംതിങ്കളാഴ്ച ; ഏഴ്സംസ്ഥാനങ്ങളിലെ 51 ലോകസഭാസീറ്റുകളില്വോട്ടെടുപ്പ് 8.75കോടിവോട്ടര്മാര് 674 സ്ഥാനാര്ത്ഥികളുടെ ഭാവി നിര്ണ്ണയിക്കും
സുഗമമായവോട്ടെടുപ്പിന് 96,000 ബൂത്തുകള്
അഞ്ചാം ഘട്ടത്തില്വോട്ടെടുപ്പ് നടക്കുന്ന ലോകസഭാമണ്ഡലങ്ങള്ചുവടെ :
സംസ്ഥാനം / കേന്ദ്ര ഭരണ പ്രദേശം അഞ്ചാം ഘട്ടത്തില്വോട്ടെടുപ്പ് നടക്കുന്ന ലോകസഭാമണ്ഡലങ്ങള് മൊത്തംവോട്ടര്മാര് പുരുഷവോട്ടര്മാര് വനിതാവോട്ടര്മാര് ഭിന്നലിംഗക്കാരായവോട്ടര്മാര് മത്സരരംഗത്തെ സ്ഥാനാര്ത്ഥികള് പോളിംഗ് ബൂത്തുകളുടെഎണ്ണം
ബീഹാര് 5 8766722 4678401 4088096 225 82 8899
ജമ്മു കാശ്മീര് 2697498 361630 335854 14 22# 1254
ജാര്ഖണ്ഡ് 4 6587028 3442266 3144679 83 61 5550
മദ്ധ്യ പ്രദേശ് 7 11956447 6303271 5652941 235 110 15240
രാജസ്ഥാന് 12 23179623 12253615 10925883 125 134 23783
ഉത്തര് പ്രദേശ് 14 24709515 13259311 11448883 1321 182 28072
പശ്ചിമ ബംഗാള് 7 11691889 6004848 5686830 211 83 13290
മൊത്തം 5187588722 46303342 41283166 2214 674# 96088
അഞ്ചാം ഘട്ടത്തിലെമൊത്തംസംസ്ഥാനങ്ങള് 7ജമ്മുകാശ്മീരിലെ അനന്തനാഗ് പാര്ലമെന്ററിമണ്ഡലമാണ് 2019 ലെ പൊതുതിരഞ്ഞെടുപ്പിന്റെ 3, 4, 5 ഘട്ടങ്ങളില്വോട്ടെടുപ്പ് നടക്കുന്ന രാജ്യത്തെ ഏകമണ്ഡലം.
(ND/MRD
പെട്രോളിയം, പ്രകൃതി വാതക മന്ത്രാലയം
എൽ.എൻ.ജി. ഇന്ധനത്തിന്റെ ഗുണവശങ്ങളെക്കുറിച്ച് ഉപയോക്താക്കളിൽ അവബോധം സൃഷ്ടിക്കാൻ വ്യാപക പ്രചാരണം സംഘടിപ്പിക്കണമെന്ന് ശ്രീ ധർമേന്ദ്ര പ്രധാൻ ആഹ്വാനം ചെയ്തു
എൽ.എൻ.ജി. ഇന്ധനത്തിന്റെ  ഗുണവശങ്ങളെക്കുറിച്ച് ജനങ്ങളെയും ഉപയോക്താക്കളെയും ബോധവാന്മാരാക്കുന്നതിനായി വ്യാപക പ്രചാരണം സംഘടിപ്പിക്കാൻ കേന്ദ്ര പെട്രോളിയം-പ്രകൃതി വാതക മന്ത്രി ശ്രീ ധർമേന്ദ്ര പ്രധാൻ, മേഖലയിലെ വിവിധ പങ്കാളികളോട് ആവശ്യപ്പെട്ടു. എൽ.എൻ.ജി. ഭാവിയുടെ ഇന്ധനമാണെന്നും അതിന്റെ കുറഞ്ഞ ചെലവിനെക്കുറിച്ചും മറ്റ് ഇന്ധനങ്ങളെ അപേക്ഷിച്ചുള്ള നേട്ടങ്ങളെക്കുറിച്ചും വ്യാപക പ്രചാരണം നടത്തണമെന്നും അദ്ദേഹം ആവശ്യപ്പെട്ടു. “ഗതാഗത ഇന്ധനമായി എൽ.എൻ.ജി” എന്ന വിഷയത്തിൽ ഒരു വെബിനാറിനെ അഭിസംബോധന ചെയ്യുകയായിരുന്നു അദ്ദേഹം. എൽ.എൻ.ജി.യുടെ കുറഞ്ഞ ചെലവ് വൻകിട ഉപഭോക്താക്കളെ ആകർഷിക്കുമെന്നും അദ്ദേഹം കൂട്ടിച്ചേർത്തു.
വളരെ ഉയർന്ന തോതിൽ എൽ.എൻ.ജി. ലഭ്യമാണെന്നും ശ്രീ പ്രധാൻ വ്യക്തമാക്കി. എൽ.എൻ.ജി.യെ ജനപ്രിയ ഇന്ധനമാക്കി മാറ്റാനുള്ള അവസരം എത്രയും വേഗം പ്രയോജനപ്പെടുത്തണമെന്ന് അദ്ദേഹം പറഞ്ഞു. എൽ.എൻ.ജി.യുടെ ഉപയോഗം കൊണ്ടുള്ള പാരിസ്ഥിതികവും സാമ്പത്തികവുമായ നേട്ടം എടുത്തുപറയേണ്ടതാണ്.